lv en de lv lv lv lt lv lv lv lv lv de lv lv tr lv lv hbs_lat lv lv lv lv en lv lv lv lv nl lv lv lv uz hbs_lat fi ceb lv lv lv lv hbs_lat lv lv lv lv lv lv lv lv lv en lv lv lt lv lv lv lv la lv lv lv lv lv lv lv nl lv lv lv sl lv lv lv lv lv lv en lv en lv lv en lv en lv en lv en lv en lv en lv en lv en en lv lt en lv lv fr lv lv de lv de vo lv fr en en pl en en en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en en fr en fr lv lv sl mn lv es nl lv lv lv lv lv lv lv lv lv lv lv lv en lv lv lv lv en lv lv lv en en en en en en en en en en
Noslēgusies 2015.gada L.A.M.A. motokrosa sezona – Alojas administrācija
Alojas pilsētas un pagasta pārvalde
Staiceles pilsētas un pagasta pārvalde
Noslēgusies 2015.gada L.A.M.A. motokrosa sezona
Alojas novada dome28.09.2015 Motosports, Sports
19.septembrī Iecavā norisinājās astotais, noslēdzošais 2015.gada L.A.M.A. (Latvijas Alternatīvās Motosporta Asociācijas) čempionāta posms. Starp citu, Iecavā, Zorģu trasē šogad motosportisti sacentās divreiz, jo 6.posms, kas sākotnēji bija paredzēts Limbažos, pēdējā brīdī tika pārcelts uz Iecavu. Ja runājam par pēdējo posmu, jāsaka, ka tas solīja īpaši aizraujošas cīņas, jo vairākās klasēs uz uzvaru kopvērtējumā pretendēja vairāki sportisti. Arī dažiem MK «ASB» biedriem cīņa par augstām vietām kopvērtējumā joprojām bija aktuāla. Diemžēl dažādu iemeslu dēļ pēdējā posmā nepiedalījās vairāki motokluba sportisti. Pirms pēdējā posma treniņos potīti lauza Kristaps Dundurs, dažādu apstākļu dēļ nepiedalījās Ivo Mellups, pēdējos trīs posmus izlaida Mārcis Straume un Reinis Staškuns. Taču jāpiemin, ka sezonas laikā komandai pievienojās rūjienietis Kaspars Vītols.
16+ klasē jau pieminētais Reinis Staškuns palika 19.vietā 27 sportistu konkurencē. Jāpiebilst gan, ka Reinis piedalījās tikai trijos posmos.
26+ klasē Kristaps Dundurs izcīnīja 7.vietu starp 41 braucēju. Ja Kristapam nenāktos izlaist trešo, kā arī pēdējo posmu (kā jau iepriekš tika paskaidrots, Kristaps pirms šī posma iedzīvojās potītes lūzumā), viņš, ļoti iespējams, pacīnītos arī par pozīcijām kopvērtējuma TOP 3. Divos no posmiem Dundurs ieguva trešo vietu. 12.vietu ar dalību piecos posmos ieguva jaunpienācējs Kaspars Vītols.
Plaši pārstāvētajā 36+ klasē (sezonas laikā punktus izcīnīja 51 sportists) piedalījās trīs MK «ASB» pārstāvji: Mārcis Straume, Ivo Mellups un Gatis Grūbe. Diemžēl arī šo sportistu pozīciju kopvērtējuma tabulā ietekmēja vairāku posmu izlaišana. Mārcim ar dalību pirmajos piecos posmos — 12.vieta, savukārt  Ivo 21.vieta, piedaloties vien divos posmos (abos gan kāpts uz goda pjedestāla — izcīnīta 1. un 3.vieta). Gatim, piedaloties trijos posmos — 23.vieta.
Klasē 46+ līdz pat pēdējam posmam norisinājās sīva cīņa par otro vietu kopvērtējumā. Pirms 8.posma MK «ASB» sportists Normunds Šķepasts trešās vietas īpašnieku Aigaru Krasovski apsteidza tikai par vienu punktu. Zorģu trasē Normundam punktu starpību izdevās palielināt, kā rezultātā godam izcīnītā otrā vieta gan posmā, gan arī kopvērtējumā 31 braucēja konkurencē. Trijos posmos Normunds ieguva 3.vietu, trijos — 2.vietu. Guntis Landsmanis ar dalību divos posmos palika 17.vietā. Jāpiebilst, ka šīs klases uzvarētājs Juris Titovs izcīnīja uzvaru ne vien kopvērtējumā un visos posmos, bet pat katrā no 16 sezonas braucieniem.
Savukārt Retro klasē pirmajā pieciniekā 18 braucēju konkurencē ierindojās trīs MK «ASB» sportisti. Arī šajā klasē cīņa par goda pjedestālu kopvērtējumā norisinājās līdz pat pēdējam posmam. Māris Miezītis pēc 7.posma bija kopvērtējuma līderis, par četriem punktiem esot priekšā Mārtiņam Mušam. Diemžēl Zorģos treniņbraucienu laikā Māra motocikls izgāja no ierindas. Ar aizlienētu motociklu Miezītis spēja izcīnīt 5. un 2.vietu braucienos, taču ar to tomēr bija par maz, lai izcīnītu čempiona titulu, līdz kuram pietrūka tikai trīs punkti — otrā vieta gan posma, gan sezonas kopvērtējumā. Vērts pieminēt, ka divos posmos Mārim pirmā vieta, piecos — otrā. Kopvērtējuma trešo vietu Zorģos nosargāja Raimonds Homko, bet 5.vietā ierindojās Dainis Homko (pirmajos divos posmos Dainim 3.vieta).
Komandu kopvērtējumā MK «ASB»  ieguva 8.vietu 13 komandu konkurencē.
Kopumā vērtējot, šī motokrosa sezona noslēgta labi, taču žēl, ka visiem sportistiem neizdevās nobraukt pilnu sezonu. Nākošajā gadā klubā gaidāmas pārmaiņas, jo daļa sportistu vairs nevarēs piedalīties, bet to vietā nāks jauni sportisti un klubs startēs pilnā sastāvā un cīnīsies par godalgotām vietām gan braucienos un posmos, gan kopvērtējumā. Tiek domāts arī par to, lai arī nākamgad interesenti varētu motokrosu baudīt mūsu novadā (attiecīgi — nodrošināt posmus Alojā un Staicelē).
MK «ASB» vēlas pateikties saviem atbalstītājiem: Alojas novada domei, SIA «REXTAR LOGISTIC» (Guntars Grīnbergs), SIA «Miks D» (Māris Miezītis), SIA «ROUDS-MS» (Mārcis Straume), SIA «Marko K» (Sandris Kalniņš), ZS «BUĶI» (Normunds Šķepasts), Ainažu brīvprātīgo ugunsdzēsēju biedrībai (Gints Kopštāls), SIA «ALOJA-STARKELSEN», projektu vadītājai Ingai Možvillo, biedrībai L.A.M.A. (Ainārs Vilciņš), motosportistam un trenerim Leonam Kozlovskim, ZS «Dārziņi» (Jānis Blaumanis). Paldies Diānai Miezītei par MK «ASB» rezultātu apkopošanu pēc sacensībām, kā arī Alojas novada iedzīvotājiem, kuri kuplā skaitā apmeklē šos pasākumus klātienē. Uz tikšanos nākamajā sezonā!
← Liene Prikaza savā kategorijā karate kļūst par spēcīgāko Latvijā
Būsim veseli – Latvijai! →
Limbažu novada Alojas pilsētas valsts un pašvaldības vienotais klientu apkalpošanas centrs (Alojas VPVKAC)
Atvainojiet, šobrīd neviena aptauja nav pieejama!
Tweets Alojas Novada jaunumi
Pieejams jauns digitālais rīks — “Klimata kalkulators pasākumu organizatoriem”
Ģimene un bērni – vērtība Alojā!
Mūzikas skolas saņem datortehnikas ziedojumu no AS “SEB banka”
SIA “Data eksperts” datorsistēmu inženieris Aigars Meisters, kurš arī sniedz IT pakalpojumus Alojas administrācijas iestādēs, uzrunājot Limbažu novada pašvaldības Alojas administrācijas vadītāju Aivaru Krūmiņu, aicināja iesaistīties akcijā, kas rastu iespēju saņemt lietotas datortehnikas ziedojumu Jāņa Zirņa Staiceles mūzikas un mākslas…
SIVA aicina uz starptautisko zinātnisko konferenci “Izglītība. Atbalsts. Sadarbība.”
Š.g. 3.decembrī tiešsaistē norisināsies Sociālās integrācijas valsts aģentūras Koledžas 12.zinātniskā konference “Izglītība. Atbalsts. Sadarbība.”. Konferences laikā ar savām zināšanām un pieredzi dalīsies gan Eiropas Rehabilitācijas platformas projektu vadītājs Mathias Maucher un Portugāles Profesionālās rehabilitācijas centra CRPG pārstāvis, gan Latvijas iestāžu…
Līdz decembrim aicina skolēnus piedalīties konkursā par tīru vidi
Rūpējoties par dabas saglabāšanu, Lielā Talka aicina 5. – 12. klašu skolēnus piedalīties konkursā “Tīra vide – neatņemama mana un manu vienaudžu Latvijas sastāvdaļa”. Konkursa mērķis ir aktualizēt nepieciešamību rūpēties par vidi, lai saglabātu to tīru, skaistu nākamajām paaudzēt. Savās…
Aizvadīta 2021. gada sezona Latvijas Amatieru čempionātā motokrosā
16. septembrī notiks Stipro skrējiens
28. un 29. augustā notiks bezmaksas laivošanas nodarbības
Virtuālais asistents uzziņām un jautājumiem saistībā ar Covid – 19
Copyright © 2022 Alojas administrācija. Theme by Colorlib Powered by WordPress
Izstrādājusi Alojas novada iedzīvotāja Rūta Grasberga
Alojas novada pašvaldības mājas lapas vietnē tiek izmantotas sīkdatnes (angļu valodā „cookies”). PiekrītuNepiekrītu Papildus informāciju skatīt Šeit
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.